
Ny fiompiana akoho mpanatody lava 


FAMPAHAFANTARANA ANKAPOBENY 

Maro no karazana akoho mpanatody lava azo ompiana fa ny karazany mena no tsara ompiana eto 
amin'ny faritra atsinanana. 



Ny toetoetr'ity karazan'akoho ity : 

• Tsy misakafo betsaka. 

• Manatody 295 - 305 mandritra ny 72 herinandro. 

• Mahatanty hafanana. 

• Lanjan'ny atody : 61-62 g. 


1 - NY TOERANA FIOMPIANA 

Amin'ny ankapobeny ny toerana fiompiana akoho mpanatody lava dia mila toerana : 

• Lavitry ny tabataba, 

• Misy rano fisotro mandava-taona, 

• Amin'ny toerana marin-drano, 

• Atao manatrika ny fizotry ny rivotra amin'ny fotoana maina ny halavan'ny trano. 

2 - NY TRANO 



2 m 


8 m 


4.30 m 


Flsolampy 
80 - 40 Va 


Misy karazany telo ny trano ho an'ny akoho mpanatody : 

• Trano fanabeazana ho an'ny zanak'akoho 
(poussin) 0-8 herinandro : 30 ka hatramin'ny 
40 akoho /m2. 

• Ho an'ny vantony (poulette) 8-20 herinandro : 
Mila 12 ka hatramin'ny 20 akoho/m2 

• Mpanatody (pondeuse) 20 herinandro no mihoatra : 
5 ka hatramin'ny 6 akoho manatody/m2 


2-1 Ny filana rivotra eo amin'ny akoho Tokony hitovy, tsy miovaova ny fizotry ny rivotra. Eo 
amin'ny 0,lm/s no antonony. Rehefa miakatra ny hafanana dia tokony ampitomboana 0,5m/s ny rivotra. 
Ny fanokafana ny varavaran-kely no tomba anaovana izany. 

Fomba fandrefesana ny rivotra : 

Latsaky ny 0,1 m/s 


é 

0,1 - 0,3 m/s 



0,5 - 0,5 m/s Ambonin' ny 1 m/s 

2-2 Ny hafanana ; Asiana fitsapana hafanana na «thermomètre» ao anatin'ny tranon'akoho mba 
ahafahana manara-maso ny hafanana. Ajanona eo amin'ny 33°C - 35°C ny hafanana mandritry ny 
herinandro voalohany. Ahena 2°C hatramin'ny herinandro faha-dimy. Ajanona 24°C ny hafanana 
aorian'izay. Tandremana anefa fa tsy mety ny fiovana 4°C ao anatin'ny 24 ora. 



Ho an'ny akohokely dia tandremana mba ho 
mafana sy maina mandrakariva ny zanak'akoho. 
35°C ny hafanana ao amin'ny trano fanabeazana 
(poussinière). Mila hafanaina 12 ora mialoha ny 
fampidirana ny zanak'akoho ao amin'ny trano. 


Ny fitaovam-pamanana : Azo atao ny mampiasa jiro 
manafana (lampe chauffante na ampoule) izay mandeha 
amin'ny herin'aratra ary ahantona 60 sm miala amin'ny tany 
ary ampiakarina tsikelikely ambara-pahalehibe ny akoho. 
Azo atao ihany koa ny mampiasa kitay, na arina na taim-bakona 
izay dorana amin'ny fatana vita amin'ny barika mihohoka toy 
ny hita amin'ny sary etsy ankilany. Mila fitandremana bebe 
kokoa anefa ny amin'ny fikirakirana ny afo sy ny pitik'afo. 



2-3 Ny hazavana 



Akohokely 

Vantony 

Mpanatody 

Antony 

Ahafahany misakafb 
betsaka. 

Ferana ny hazavana mba tsy ha- 
nafaingana loatra ny fenatodizana. 

Mampiakatra ny vokatra. 

Faharetany 

24 ora 

12 ora 

12 ora -13 ora 

Tanjaky ny hazavana mety 

3-5 watts/m 2 

2 watts/m 2 

4-5 watts/m 2 


























Fltstsanan'ny; 
tairVakoriü , 


Fiterotercmana 

(P&reholr) 


3-3 Ny akany fanatodizana (Nid) Tsara raha vita amin'ny hazo, mirefy 30 x 30 x 30 sm. Asiana 
lafika ao anatin'ny efitra fanatodizana. Atao miankin-drindrina ary tsy atao talaky ny rivotra. Ny sary etsy 
ambony mampiseho izany. 


3-4 Ny hazo fiteroteronana (Perchoir) : Vita amin'ny hazo misy rirany na volo, 15 - 20 sm isaky ny 
akoho ny refiny. Apetraka manara-drindrina ary miala 25 sm amin'ny rindrina ary 1 m ny haavony. Tsara 
asiana fafana hilatsahan'ny tain'akoho eo amin'ny 20 sm ambanin'ny fiteroteronana. Ary eo ambaniny no 
asiana ny akany fanatodizany. Ny sary etsy ambony mampiseho izany. 


Ny fomba fandrefesana ny hazavana : 

Ampitomboina ny refin'ny trano ampiasaina ny 
hazavana ilaina mba ahafantarana ny tanjaky ny 
hazavana ampiasaina. 

Ohatra : trano 20m 2 x 3 watts/m 2 = 60 watts (ha¬ 
zavana ampiasaina). 

Raha tsy misy herin'aratra dia mampiasa jiro 
pétrole ka jerena tsara ny hazavana ahafahan'ny 
akoho mihinana sy misotro. Miankina amin'izay 
no anampiana ny jiro pétrole ampiasaina. 

3 - NY AO ANATIN'NY TRANONY 

3-1 Ny fanambaniny : Mora sasàna na 
soloina. Vita simenitra na tany voadama, hazo na 
volo tsy atao makarakara. 

3-2 Ny varavaran-kely : Tsara ny manisy 
lamba tsy lena fotsy na plastika (tantera- 
pahazavana) sy karakara vy mba hanakanana ny 
rivotra mahery raha ilaina, kanefa tsy manakana 
ny hazavana. 


Ta*y 

1 fihinanana 
i£v| (Mangeoire) j 


& 


Akany fanatodizana 
(Nîd> 


TaW 
ftsatroan-d ranci 

[Abreuvoir) 

3-5 Ny tavy fihinanana (Mangeoire) sy ny tavy 

fisotroana (Abreuvoir) : 

• Vita amin'ny fitaovana azo sasàna isan'andro ny 
fitaovam-pihinanana sy fisotroana. 

• Atao tsara toerana mba tsy ahongan'ny akoho 
ka mahavery ny sakafo. 

• Kendrena tsara ny haavony sy ny halalin'ny 
fitaovana mba hifanaraka amin'ny haben'ny 
akoho. 

• Atao malalaka ny fisotroan-drano mba tsy 
hifanosehany. 


Refin'ny fihinanana ho an'ny akoho 100 


Sokajy 

Halaliny 

(sm) 

Lavany 

(m) 

1-4 herinandro 

5 

2,5 

4-10 herinandro 

8 - 9 

4 - 6 

Mihoatra ny 10 heri¬ 
nandro 

12 - 15 

9 - 13 


3-6 Ny lafika : 

• Lafika mololo, bozaka maina na taim-bakona malefaka 
no ampiasaina, 

• Atao 8 - 10 sm ny hateviny, 

• Soloina isaky ny 3 herinandro hoan'ny zanak'akoho ary 
isaky ny herinandro ho an'ny vantony sy ny lehibe. 



4 - FITANTANANA NY FIOMPIANA 

4-1 Fanapahana ny laingom-bavan'akohokely 

Azo atao manomboka eo amin'ny andro faha-15 hatramin'ny herinandro faha-18 mialoha ny fanatodizany 
izany mba tsy hifampitsaingoka, tsy hifidy hanina ka hanary sakafo, tsy hanimba atody ny akoho. 

Amin'ny alalan'ny «pince coupante» ny fomba fanapahana azy, anesorana 3-5 mm ny laingom-bavany ambony. 

4-2 Fanatodizana 


Herinandro 

Salan'isam-pamokarana 

Fotoana 

20 - 21 

22 - 23 

10 % 

50 % 

Fanombohana 

24 - 26 

88 % 

Faratampony 

27 - 29 

94 % 

30 - 42 

43 - 72 

88 % 

Mihena ny vokatra 

Fiafarany 


4-3 Ny sakafo azo omena 

Manampy ny akoho madinika eo amin'ny fanoherana aretina ny sakafo ara-dàlana (tsara sy sahaza). 
Iankinan'ny fahatsaran'ny atody ihany koa ny sakafo. 

Ireto avy ny karazana hery hita amin'ny sakafo omena azy : 

• Sakafo misy proteina (hery fanorenana) : Faikan-tsozaha (tourteaux de soja), vovoka trondro, 
faikam-boanjo (tourteaux d'arachide), vovon-dra. 

• Sakafo be hery : katsaka, apombo malemim-bary, mangahazo. 

• Sakafo be vitaminina sy mineraly : vovon-taolana, akorandriaka, vovon-trondro, vitaminina (CMV 
Concentré de Vitamines et Minéraux). 

Raha latsaky ny 100-200 ny isan'ny akoho ompiana dia tsara ny mividy provandy. 


a) Sakafon'ny zanak'akoho (1 andro - herinandro faha 8) 


Herinandro 

Fatra/herinandro/akohokely 

Lanjan'ny akoho (g) 

Karazan'ny provandy 

1 

Izay lanin'ny akoho 

- 


2 

Izay lanin'ny akoho 

- 

Provandy «Démarrage» 

3 

Izay lanin'ny akoho 

- 

hoan'ny akoho fakana nofo 

4 

Izay lanin'ny akoho 

290 

5 

259 

380 


6 

294 

470 

Provandy «Démarrage» 

7 

329 

560 

akoho mpanatody 

8 

357 

650 



b) Sakafon'ny vantotr'akoho (Herinandro faha 9-20) 

Provandy «Croissance ponte» no omena ny vantotr'akoho. Atao in-droa isan'andro ny fanomezana 
sakafo, ary amin'ny ora mitovy (7 ora sy 2 ora tolak'andro). 


Taonany (herinandro) 

Fandaniana sakafo isaky ny 
manome (g) 

Lanjan'ny akoho (g) 

9 

27 

740 

10 

29 

830 

11 

30,5 

920 

12 

32 

1000 

13 

34 

1080 

14 

35,5 

1160 

15 

37,5 

1250 

16 

39 

1320 

17 

40,5 

1400 

18 

42 

1480 

19 

44,5 

1570 

20 

47,5 

1700 


Tsy tokony ho matavy ny vantotr'akoho eo amin'ny fiandohan'ny fanatodizany satria manaratsy ny 
famokarana atody izany. 

c) Sakafon'ny akoho manatody (21-72 herinandro) 

Raha vao misy atody iray dia afindra trano ny akoho ary miova koa ny sakafo. Omena provandy «pondeuse» 
ny akoho manomboka eo. 

In-droa isan'andro no fizarana sakafo ary amin'ny ora mitovy hatrany (8 ora maraina ary amin'y 4 ora hariva). 
Ferana ho 120-130 g ny fatra-tsakafon'ny akoho manatody mandra-pivoakany izany hoe 60 - 65 g isaky ny 
manome. Ny lanjan'ny akoho iray amin'ny faha-72 herinandro dia tokony ho eo amin'ny 2500 g eo ho eo, ary 
ny totalin'ny lanjan'ny provandy laniny hatramin'ny faha-72 herinandro dia manodidina ny 52 kilao. 

Eo amin'ny herinandro faha-30 dia ilaina ny fanomezana akorandriaka (3-3,5 mm) ary atao amin'ny 
fihinanana manokana. Tsara koa ny manisy tavy misy vatokely. 


Fomba fanomezana vatokely 

Taonany (andro) 

Refin'ny vatokely (mm) 

Habetsahana isan-kerinandro 

1-21 

1-1.5 

1 tanana/200 akoho 

22-70 

2-2.5 

500g/100akoho 

70-faran'ny manatody 

3-4 

500g/100 akoho 


d) Fomba fanao raha manova sokajin-tsakafo sy fangaron-tsakafo. 

Tsy azo ovaina tampoka ny sakafo fa atao miandalana ho an'ny sokajy rehetra. Ao anatin'ny 5 andro ny 
fanovana izany. 


Andro 

Sakafo taloha (%) 

Sakafo vaovao (%) 

1 

80 

20 

2 

60 

40 

3 

40 

60 

4 

20 

80 

5 

- 

100 

e) Rano 

Mila rano fisotro madio mandrakariva ny akoho mandritra ny fiompiana azy, ary tsy ferana mihitsy ny 
rano omena azy amin'izany. Ny totalin'ny rano lanin'ny akoho iray hatramin'ny faha-72 herinandro dia 
manodidina ny 125 litatra eo ho eo. 

5 - FAHASALAMANA 

5-1 Fiarovana 

Ny fahadiovana no tena fiarovana lehibe indrindra. 

• Atao ny fanadiovana tanteraka rehefa mifarana ny famokarana. 

• Esorina ny lafika sy ny fitaovana rehetra. 

• Fafana ny jofo sy ny loto miraikitra. 

• Sasàna rano mahamay na misy eau de javel ny trano sy ny fitaovana rehetra. 

• Asiana fanafody famonoana bibikely sy poizim-boalavo. 

• Apetraka tsy ampiasaina mandritry ny 15 andro ny efitra (vide sanitaire). 

• Tsara ny mampiasa fanafody fandomana tongotra «pédiluve» eo am-baravarana fidirana. Kendrena 
mba tsy hisy olona hafa miditra ankoatry ny mpikarakara ao mandritra ny fanadiovana. 

5- 2 Vaksiny 

Omena vitaminina ny akoho mandritra ny telo andro : iray andro mialoha ny fanaovana vaksiny, ny andron'ny 
fanaovana vaksiny ary iray andro aoriana ny fanaovana vaksiny. Ny andro anomezana ny vaksiny dia esorina 
adiny iray mialoha ny fisotroana rano mba hangetaheta tsara ny akoho. Adiny roa aorian'ny nanomezana ny 
vaksiny dia esorina ny fisotroana rano misy vakisiny fa mivadika ho poizina ho an'ny akoho izany. 

Fanamarihana: Ny rano ampiasaina afangaro amin'ny vaksiny dia rano tsy voadio na misy fanafody 
fanadiovan-drano (Oh: ranon'ny Jirama) fa rano avy amin'ny lava-drano na paompy tany. 

Taona (andro) 

Vaksiny 

Aretina 

Fomba 

Fanakotrehina 

Marek H VT 

Marek 

Tsindrona 

1 

TAD IB VAC 

Empona 

Rano fisotro 

8 

TAD Lasota 

Pesta 

Rano fisotro 

12 

Gumboro forte 

Gumboro 

Rano fisotro 

16 

Gumboro vac 

Gumboro 

Rano fisotro 

20 

TAB IB VAC 

Empona 

Rano fisotro 

26 

TAD Lasota 

Pesta 

Rano fisotro 

30 

TAD pox 

Variole (tety) 

Antsoso-koditra 

Taona (andro) 

Vaksiny 

Aretina 

Fomba 

42 

Tal 201/ITA NEW 

Pesta/Empona 

Anaty nofo 

49 

Tal 108/ISOVAC FC 

Kolera 

Antsoso-koditra 

77 

Tal 108/ISOVAC FC 

Kolera 

Antsoso-koditra 

119 

Tal 201/ITA NEW 

Pesta/ Empona 

Anaty nofo 


5-3 Ny aretina 

• Maladie de marek : Aretina avy amin'ny virisy. Mahavoa ny akoho kely. Mihamahia, mandringa 
ary mety ho tsy hahita ny akoho. 

• New castle "pseudo peste aviaire" : Misy fanaviana ny akoho, tsy mahinan-kanina, te hisotro 
rano matetika ary mitsangana ny volony. 

• Gumboro : Aretina mamely ny akoho 3-6 herinandro. Marary kibo ny akoho. Tsy mahinan-kanina, 
tsy mitombo ary mety ho faty. 

• Bonchite infectieuse : Mikohaka, sahirana ny fiainany ary mety hisy fivontosana amin'ny 
fivavian'ny akoho. Mety ho miova ny atodiny ary mety ho tara ny fanatodizany. 




















Ny fiompiana akoho mpanatody lava 


• Variole aviaire : Misy fivontosana mipoitra amin'ny lohan'ny akoho, tsy mahinan-kanina ary maty tampoka. 

• Choléra : Tsy miaina tsara ny akoho, mikohaka sy mievina, mivalana ary miloko mavo, na maintso 
ny fivalanany. Tsy mahahetsika ny elany sy ny tongony. Mety ho mihamatroka ny sangany ary 
mivonto ny masony. 

• Grippe aviaire : Avy amin'ny virisy H5N1. Vetivety dia maty ny akoho (1 na 2 andro aoriana). 

• Kankana : Ny coccidies dia kankana madinika kely manakana ny fitombon'ny akohokely na mety 
mitarika fahafatesana aza. Taimbodiana ny akohokely tratran'io kankana io. Ny akoho mbola kely 
no ilaina omena ny ody kankana «anticoccidien». Ny ody kankana hafa kosa dia manomboka eo 
amin'ny faha 4 -5 volana ary averina isaky ny 2 volana. 

6 - FITANANA AN-TSORATRA 

Ny mpiompy mahay dia mitana an-tsoratra ny fizotry ny famokarana. Ny fitanana an-tsoratra dia 
ahafahana manaraka ny fizotry ny fitomboana, fotoana ahitana famokarana atody, isan'ny atody vokatra. 

Tokony ho roa ny isan'ny kahie ampiasaina ary ireto avy no tokony ho hita ao : anaran'ny mpiompy, 
adiresiny, mpamatsy, karazan'akoho, trano fiompiana, daty nidiran'ny akoho, isa vao tonga. 


Kahie n°l : Ampiasaina hoan'ny zanak'akoho - Manatody : 


Daty 

Taonan'ny 

akoho 

Lanjany 

Lanjan'ny 

sakafony 

Karazan-tsa- 

kafo 

Isan'ny maty 

Fanamarihana 









Kahie n°2 : Ampiasaina hoan'ny akoho manatody - lany atody: 


Daty 

Isan'ny akoho 

Andro 

nanombohana 

nanatody 

Isan'ny atody 
vaky, tsy vaky 

Isan'ny maty 

Sakafo 

Fanamarihana 

Tsara ny ahaizan'ny mpiompy ny kaotim-pitantanana mba ahafahany mandalina ary manitsy eo amin'ny 
lafiny ara-teknika sy toe-karena. 

Toy izao ny endriky ny kaontim-pitantanana : 



VIDIN'NY 

IRAY 

ISANY 

FITAMBARANY 

A - VOLA LANY 

Akohokely 

1200 

150 

180 000 

Provandy 

300 

7 800 

2 340 000 

Vaksiny 

2000 

150 

300 000 

Ets. 

- 

- 

- 

Totalin'ny vola lany 




B - VOLA MIDITRA j 

Atody 

230 

45 000 

10 350 000 

Akoho mifahy 

120 

7 000 

840 000 

Ets. 

- 


- 





Totalin'ny vola miditra 




TOMBOM-BAROTRA j 

Vola miditra - vola mivoaka (B-A) 





































FANOROAM-PEJY 


Fampahafantarana ankapobeny.2 

1 - Ny toerana fiompiana.2 

2 - Ny trano.3 

3 - Ny ao anatin'ny tranony.5 

4 - Fitantanana ny fiompiana.6 

5 - Fahasalamana.10 

6 - Fitanana an-tsoratra.12 


Ity boky toro-lalana ity dia natao tao anatin'ny «Centre de formation agricole» tontosain'ny Centre Technique Horticole de 
Tamatave (CTHT) miaraka amin'ny Projet AMBATOVY sy ny PGRM. 



Centre de Formation agricole - Toamasina - CTHT 

Bâtiment ex-opération café - Bd Joffre - Tamatave 501 - Madagascar 

Tél: 020 53 311 37 - Fax: 020 53 322 04 

Mobile : 032 07 668 58 - 033 15 011 86 

E-mail : ctht@moov.mg - Site web : www.ctht.org 










